b'\n_START_ARTICLE_\nCODATA\n_START_PARAGRAPH_\nCODATA ali Odbor za podatke v znanosti in tehnologiji (Committee on Data for Science and Technology) je odbor v sklopu Mednarodnega sveta za znanost (International Council of Science ali ICSU). Ustanovljen je bil leta 1966. Njegova osnovna naloga je oskrbovanje z osnovnimi podatki, ki so pomembni za znanost in tehnologijo._NEWLINE_Delovna skupina za osnovne konstante je bila osnovana leta 1969. Njena naloga pa je ob\xc4\x8dasna objava pomembnih fizikalnih konstant in tabel za njihovo pretvorbo. Prvi\xc4\x8d jih je CODATA objavila leta 1973, pozneje pa \xc5\xa1e v letih 1986, 1998, 2002 in 2006. \xc5\xa0esto razli\xc4\x8dico, imenovano\xc2\xa0\xc2\xbb2010CODATA\xc2\xab, so objavili 2011-06-02. Vrednosti so objavljene v publikaciji NIST Reference on Constants, Units, and Uncertainity. \xc4\x8clani so nacionalne znanstvene akademije, raziskovalni odbori, znanstvene in\xc5\xa1titucije ali njihove zveze ter menarodne znanstvene zveze _NEWLINE_CODATA organizira vsaki dve leti tudi mednarodno konferenco . Zadnja je bila v Cape Townu leta 2010.'